Document ID: 32006R1370

A BIZOTTSÁG 1370/2006/EK RENDELETE
(2006. szeptember 15.)
a Szerződés I. mellékletében nem szereplő áruk formájában Libanonba exportált termékek tekintetében a 800/1999/EK rendelettől és az 1043/2005/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 8. cikke (3) bekezdésének első albekezdésére és 20. cikkére,
tekintettel a tojás piacának közös szervezéséről szóló, 1975. október 29-i 2771/1975/EGK tanácsi rendeletre (2) és különösen annak 3. cikke (2) bekezdésére, 8. cikke (13) bekezdésére és 15. cikkére, továbbá más, a mezőgazdasági termékek piacának közös szervezéséről szóló rendeletek megfelelő cikkeire,
mivel:
(1)
A Szerződés I. mellékletében nem szereplő áruk formájában exportált egyes mezőgazdasági termékek után járó export-visszatérítési rendszer szabályait a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (3), valamint a 3448/93/EK tanácsi rendeletnek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer és az ilyen visszatérítések összegének megállapítására szolgáló szempontok tekintetében történő végrehajtásáról szóló, 2005. június 30-i 1043/2005/EK tanácsi rendelet (4) állapítja meg.
(2)
A libanoni rendkívüli körülmények súlyosan sértették egyes exportőrök gazdasági érdekeit, és az így létrejött helyzet hátrányosan érinti a 800/1999/EK rendeletben és az 1043/2005/EK rendeletben meghatározott feltételek szerinti exportlehetőségeket.
(3)
A káros hatások csökkentése érdekében ezért különleges intézkedéseket szükséges elfogadni, valamint a 800/1999/EK és az 1043/2005/EK rendeletben meghatározott egyes határidőket meg kell hosszabbítani azon kiviteli eljárások tekintetében, amelyeket az előbbiekben említett körülmények miatt nem tudtak végrehajtani. Különösen a 800/1999/EK rendeletben meghatározott, a Közösség vámterületének elhagyására vonatkozó határidőt szükséges meghosszabbítani annak érdekében, hogy azon piaci szereplők, amelyek az érintett kiviteli vámalakiságokat már teljesítették, illetve a szóban forgó árukat már vámfelügyelet alá helyezték, igénybe vehessék a rugalmasabb szabályozást. A visszatérítési bizonyítványok 1043/2005/EK rendeletben foglaltak szerinti érvényességének határidejét bizonyos esetekben hasonlóképpen meg kell hosszabbítani.
(4)
Az eltérésekből származó előnyöket azon piaci szereplők számára kell fenntartani, amelyek különösen kiviteli okmányokkal, vagy az Európai Mezőgazdasági Orientációs és Garanciaalap Garanciarészlegének finanszírozási rendszerébe tartozó ügyletek tagállamok által végzett vizsgálatáról és a 77/435/EGK irányelv hatályon kívül helyezéséről szóló, 1989. december 21-i 4045/89/EGK tanácsi rendelet (5) 1. cikkének (2) bekezdésében említett okmányokkal, a rendelet egyéb rendelkezéseinek sérelme nélkül igazolják, hogy az előbbiekben említett körülmények akadályozták őket a meghatározott időszakban exporttevékenységük végzésében.
(5)
A libanoni rendkívüli körülmények által feltehetően érintett valamennyi piaci szereplőt ért hátrányok orvoslása érdekében e rendelet 2006. július 1-jétől alkalmazandó.
(6)
Az e rendeletben előírt intézkedések összhangban vannak az I. melléklet hatálya alá nem tartozó, feldolgozott mezőgazdasági termékek kereskedelmére vonatkozó horizontális kérdések irányítóbizottságának véleményével,
ELFOGADTA EZT A RENDELETET:
1. cikk
(1) Az 1043/2005/EK rendelet 39. cikke (2) bekezdésének első albekezdésétől eltérve az említett rendelet szerint kiállított visszatérítési bizonyítványok 2006. július 31-én vagy 2006. augusztus 31-én lejáró érvényességét a jogosult kérelmére 2006. szeptember 30-ig meg kell hosszabbítani a még nem exportált mennyiségre.
Amennyiben a visszatérítés előzetes rögzítésének rendszerét alkalmazzák, a visszatérítési bizonyítványok meghosszabbított érvényességi időtartama alatt exportált árukra a visszatérítés előzetes rögzítése iránti kérelem benyújtásának napján érvényes visszatérítési mértéket kell alkalmazni.
(2) A 800/1999/EK rendelet 7. cikkének (1) bekezdésétől, illetve 34. cikkének (1) bekezdésétől eltérve az exportőr kérelmére a Közösség vámterületének elhagyására a számára rendelkezésre álló 60 napos határidőt 150 naposra meg kell hosszabbítani azon áruk esetében, amelyeknél a kiviteli vámalakiságok elvégzésére legkésőbb 2006. július 20-ig sor került.
(3) A különösen a 800/1999/EK rendelet 25. cikkének (1) bekezdésében és 35. cikke (1) bekezdésének második albekezdésében említett 10 %-os, illetve 15 %-os növelés nem vonatkozik az 1043/2005/EK rendelet 46. cikkében foglalt eltérés alapján legkésőbb 2006. július 20-ig elvégzett exportra, nem vonatkozik továbbá azon exportra, amely esetében a bizonyítvány iránti kérelem legkésőbb 2006. július 20-i.
Amennyiben a libanoni rendkívüli körülmények következtében vész el a visszatérítésre való jogosultság, a 800/1999/EK rendelet 51. cikke (1) bekezdésének a) pontjában megállapított bírság nem kerül alkalmazásra.
2. cikk
Az 1. cikket kell alkalmazni a Szerződés I. mellékletében nem szereplő áruk formájában exportált, az 1043/2005/EK rendelet 1. cikkének (1) bekezdésében említett mezőgazdasági termékek tekintetében, amennyiben az érintett exportőr az illetékes hatóságok számára kielégítő módon tudja bizonyítani, hogy az áruk rendeltetési helye Libanon volt.
A kérelmek elbírálása során az illetékes hatóság különösen a kiviteli nyilatkozatokat, illetve a 4045/89/EGK rendelet 1. cikkének (2) bekezdésében említett kereskedelmi okmányokat veszi figyelembe.
3. cikk
2007. január 31-ig a tagállamok tájékoztatják a Bizottságot a 2006. július 31-én és 2006. augusztus 31-én érvényességüket vesztő visszatérítési bizonyítványoknak az 1. cikk (1) bekezdésében meghatározottak szerinti meghosszabbítására fordított összegről.
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2006. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. szeptember 15-én.

Labels: 3
18
6